6 bekende pa’s weens dronkbestuur gearresteer - Goeie Huishouding
Die Cake Boss-ster Buddy Valastro is nie die enigste ster wat vasgetrek is terwyl hy na bewering onder die invloed bestuur het nie. Hier is ’n lys van sterre wat gevang is!
1. Buddy Valastro
Donderdag is die geliefde Cake Boss-ster weens beweerde dronkbestuur gearresteer. Hy het skuld ontken op dié klag en is sonder borgtog vrygelaat. Buddy het in 2009 bekend geword toe Cake Boss op TLC begin het. Die werklikheidsprogram gaan oor die familie se Carlo’s Bakery in Hoboken, New Jersey.
Dit het gevoel of die wêreld nooit Mel se dronk anti-Semitiese uitbarsting in 2006 sal vergeet toe hy weens dronkbestuur gearresteer is nie. Hy is aangekla en is ’n driejaar-proeftyd opgelê.
Op die hoogtepunt van sy loopbaan as die ster van die TV-reeks 24 is Kiefer in 2007 weens dronkbestuur aangekeer. Dit was die vierde dronkbestuuraanklag teen hom sedert 1989. Hy is op borgtog vrygelaat en later tot 48 dae tronkstraf gevonnis.
4. Arno Carstens
Die musikant en voormalige leier van die Springbok Nude Girls Arno Carstens is in Desember 2010 gearresteer nadat twee polisiebeamptes op patrollie gesien het hoe sy Mercedes-Benz op die pad swerf. Op 4 November vanjaar het die Kaapstadse landdroshof hom onskuldig bevind en alle bykomende aanklagte laat vaar.
Die ‘Muscles from Brussels’ is bekend vir sy gevegskunsflieks, maar in 1999 is Van Damme gearresteer en van dronkbestuur aangekla. Hy is beboet en ’n driejaar-proeftyd opgelê, en hy moes ’n 90 dae lange anti-dronkbestuurklas bywoon.
Die hoofsanger van die groep Green Day, Billie Joe, is in Januarie 2003 weens dronkbestuur gearresteer nadat hy weens ’n spoedoortreding van die pad getrek is. Hy is op borgtog vrygelaat.